عەشیرەتی گل

کورتەیەک لە مێژووی عەشیرەتی گل

بنووسرێ و بە ئاواتەوە بوو خۆی بنووسێ و تا بە ڕەحمەتی خوداش چوو هەر دووپاتی دەکردەوە، خۆ ئەگەر لەلایەکی کەشەوە هەر کەس وتارێکی باش و ڕاست لەسەر هۆزو ناوچەکەی خۆی بڵاو کاتەوە لەپاش چەند ساڵ کەرەستەیەکی باشمان لەبارەی هۆزە کوردییەکان و ناوچە کوردستانییەکان دێتە بەردەست کە هیچ مێژوو نووسێک بە تەنها شتێکی وای پێ ئامادە ناکرێت:-

گل:- هەرێمیکی زۆر کۆنە دەکەوێتە نێوان دووشیوی ئاوداری بەناوبانگ یەکەمیان(ئاوە سپی)ە کەلای خۆر هەڵاتی یەوە شۆڕ دەبێتەوە تا باشوری، ئەم چەمە بەزستان ئاوێکی زۆر وێژی هەیە و بە هاوینان کەم، بەشێکی زۆری دێ یەکانی دەوروبەری (طوز #خورماتوو#) ئاو دێری دەکات سەر چاوەکانی ئەم شیوە چیاکانی سەنگاوە، دووەم ئاوی (ڕۆخانە)یە کە لەدەوروبەری طاوغ (#داقوق#) پێی دەوترێت (طوغ شایی) ئەم ئاوە دەکەوێتە لای باکوریەوه و دێت بۆ خوار ئاوای و سەر چاوەی ئەم شیوە چەمەکانی شاری #سلێمانی#ە، هەرێمی گل بریتی بوو لەم دێیانە:- (گل، کۆرمۆرجان وەیس بەگ، کۆرمۆر علی خان بەگ، کۆشک، ئاوباریک، فەرهاد بەگ، بەهرام بەگ، کانی قادر، میران بەگ، کەلاوەی قەڵای عاشور، سۆفی ڕەزا، دارتوو، ئەحمەد بەگ....چەند دییەکی تر)کە دەکەونە دەوروبەری چیای (جەوەل ناساز) و (خۆرنەوەزان)

تیرەی گل:- تیرەیەکی کۆنی کوردە لەم دێیانە دادەنیشن بریتی بوون لەچەند خێڵ وبنەماڵەیەک (جان وەیس بەگ، فەرهاد بەگ، بەهرام بەگ، میران بەگ (باخەوەنی)، کوێخا عاشور)، مێژوو نوسان ڕوونیان نەکردۆتەوە کە ئاخۆ لەبنەڕەتدا تیرەی (گل) لە (گیل) یان (گەیلان)ەوە هاتووە چۆنیش هاتووە یان هۆزێکی سەر بەخۆبوونە لە (بنارگل) لەبەر ئەوەی زۆربەی بنەماڵەکە نەخوێندەوار بوونە شتی زۆر کەم دەربارەیان ئەزانرێت مێژوو نووسان باسی (گل) (گیل)(گیلان)یان بە شێوەیەی خوارەوە کردووە:-

گیل:- ناوی نەتەوەیەکە لە گیلان نیشتەجێن (لغت نامە)ی (دهخدا) لە پەراوێزی قامووسی (برهان قاطع)ی بە ڕاستکرنەوەی (دکتۆر معین) وەری گرتووە هەروەها دەڵێ (معجم البلدان)ی (یاقوت الحموی) نووسیویە :- کە ناوی چەند هۆزێکە لە وڵاتی گیلان، لە چیاکانی باکوور، واتە لە خلخان و تارم دا دادەنیشن، یۆنانی کۆن بە (کادوسی)یان ناو بردوون وەک لە (جگرافیای سیاسی کیهان) (ل 263)دا ڕوونکراوەتەوە.

لە (شاهنامەی فردوسی)دا بەواتای ئازاو دلێر هاتووە زۆر جار لە ئەدەبیاتی فارسیدا لە شعیردا وشەی (گل) و (دیلم) بە مەجاز بەواتای ئازاو دلێر و جەنگاوەر بەکارهاتووە ئەم وشەی (گیل)ە لەزمانی عەرەبی دا بووە بە(جیل).

هەروەها بەم واتایانەی خوارەوەش هاتووە:-

1 بەفارسی بەجۆر گوێزیک دەڵێن کە بەعەرەبی (زعورە).

2 ناوی گوندێکە لەدەوروبەری (بەغدا) نزیکی (مدائن)ە عەرەب پێی دەڵێت (جیل).

3 ناوی گوندێکە لە گوندەکانی (خودا بەندەلو) لە ناوچەی (زنجان).

4 ناوی (ابن گیلان شای گاوبارە) گاوبار سەر بە زنجیرەی شایانی گاوبارە، پایتەختەکەی (گیلان) بووە گاوبار خۆی لە ساڵی (75)هجری دا مردووە

5 ناوی تیرەیەکە لەهۆزی (کلهور لە کوردستان).

6 ناوی شوێنێکە لەدەوروبەری #کرماشان# لە نزیکی (قەسری شیرین)ە.

7 بێگوومان مایەی شانازی یە بۆ هەموو تاکێک لە هۆزی گل مێژوو نووسێکی وەکو خوالێخۆش بوو (عباس العزاوی) لە کتێبە بەناوبانگەکەی دا (تأریخ العراق بین احتلالین) مێژووی عیراق لە نێوان دوو داگیرکەرانی) داگیرکەرانی لەلایەن دەوڵەتی عوسمانی و داگیرکرانی لەلایەن ئینگلیزەوە) دەگێڕێتەوە دەڵێ:- شێخ عبدالقادری گەیلانی پیری تەریقەتی قادری لە کوردستان و ولاتی ترا خەڵکی هەرێمی گلە ئەمەش دەقی تەواوی نووسراوەکەی بەکوردی:- بنەماڵەی گەیلانی بنەماڵەیەکی کۆنن سەرەتایان بەپیری گەورەی تەریقەت شێخ عبدالقادری گەیلانی دەست پێ ئەکات کە لەساڵی(561ک)دا کۆچی دوایی کردووە ئەم زاتە لە ناوچەی گلەوە لە هەرێمی #کەرکوک# هاتۆتە بەغدا،

هەر لە جێگایەکی تر یاقوت الحموی لە (معجم البلدان)دا دەڵێ :- جیل ئەمانە خەڵکی جەیلانن وەجیل گوندێکە لە دەوروبەری بەغدا نزیکی (مدائن) دووای زرارین پێی دەڵێن (گیل)، وەابن حجاج پێی گووتوە(الکال)، ئەبوالعز ثابت کوری منصور کوری المبارک الجیلی المقری خەڵکی ئه و وڵاتەیە، هەروەها ئەمیر شەرەف خانی بەدلیسی کەلە (1005-1596)دا کتێبەکەی داناوە لیستەی ئه و کوردانە دەداتە قەڵەم لەپانای خاکی ئێران دا بڵاوبوونەتەوە لە دوایدا نووسیوویەتی (لە خوراسان دا تیرەیەکی تری کوردیش هەیە پێی دەوترێ گیل) کە لەسەردەمی شاه(تەهماسپی سەفەوی)دا (930-984 ک، 1524-1576 ز)دا سەرداری ئەم عێلە (شەمسەددین بەگ بوو) هەروەها لە (عشائر العراق الکردیە)ی عباس عزاوی ناوی گل هاتووە، جگە لەم سەر چاوە مێژویانە (ساڵنامەی دەوڵەتی عوسمانی 1310ه) باسی(گل) دەکات کە مرکزی ناحیە بووە سەربە سنجغی کەرکوک.

لەبەر گرنگی هەرێمی (گل)و تێ دا بوونی چەند چاڵە نەوتێ، دەوڵەتی عوسمانی زۆر بایەخی بەتیرەی (گل) داوە کە دەکەوێتە نێوانی ئەم تیرانەوە کە دەورەیان داوە(لای باکوری خۆرهەڵاتی یەوە زەنگەنە- لای باکوری خۆرئاوای یەوە جەباری و شێخان - لای باشوری خۆرهەڵاتی یەوە داودەی کوردستان - لای باشورەوە داودەی خواروو).

بەڵام لەسەردەمی حوکمڕانی دەوڵەتی عوسمانی دا بەهۆی دەسەڵاتی ئایینی بنەماڵەی (شێخ عبدالرحمانی تاڵەبانی یەوە) هەندێک لەنەوەکانی تاڵەبانی له و دەوروبەرە چەند گوندێَکیان داگیر کرد کەوتنە شەڕەوە لەگەڵ بنەماڵەی بەرزنجییەکان کە بەشێخێتی و دەروێشی یەوە کەوتووبوونە ناو تیرەی شێخان و لە قەرەچێوار دادەنیشتن، لەم شەڕەدا (شێخ حوسێن)ی بەرزنجی براگەورەی (شێخ حسن قەرەچێوار) لەلایەن تاڵەبانیەکانەوە کوژرا و له و نێوەندەدا تیرەکانی گل و داوده و شێخان پیشتیوانیان لە شێخانی بەرزنجی کرد، هەر کە ئیستعماری ئینگلیز وڵاتی خواروی عیراقیان داگیر کردو گەیشتنە قەرەخان (#جەلەولا#) شێخ حەمیدی تاڵەبانی و خزمەکانی چوونە پیریانەوه و دەوڵەتی ئینگلیز دەسەڵاتی شێخ حەمیدی تاڵەبانیان زۆر بەهێز کردو لە سەرەتادا کردیان بە قایمقامی #کفری# و لەدوای خۆی کوڕەکەیان لەجێی دانا ئەوی بردەوە گل و ناونرا (ناحیە) و فەرمانگاکەی برایە (چەم سور خاو) پاش ئەوەی (سید محمد جباری) ئەم فەرمانگەیەی سوتاند لەم کاتەوە گوێزرایەوە (قادر کرم) و (گل) کرا بە قەزا مەرکەزی شارۆچکەی گل سەردەمێ برایە لەیلان و سەردەمێ برایە (طاوخ) پاشان برایە (طوز خورماتو) لەبارەی هێرش بۆ سەر شارەدێی (چەم سورخاو)، عەولقادرگولشەن جەباری کەیەکێکە لە پیاوە سەربەدەورەکانی جەباری و خزمی سەیید محمدی جەبارییە و لە ژیان ماوه و ئێستا نابینایە و لەگوندی (عەلی مستەفا) نیشتەجێ یه و ئەگێڕێتەوە و دەڵێت :- کە سەید محمد جەباری هێرشی کردە سەر ئەوناحییە، کەریم بەگی فەتاح بەگی هەمەوەند و شێخ مستەفای کوری سەیدعبدالقادری گولەنەبڕی بەرزنجی لەگەڵیان بوو ژمارەی هێرش بەرەکان (400) سوار بوو منیش یەکێک بووم لە وان دوای گەڕانەوە لە هێرش بردنە سەر ناحیەکه و سووتاندنی مەرکەزەکەی لەڕێگادا لووتمان بووە لووتی کاروانێکی میرییەوە ئەوانیشمان ڕووت کردەوە چەک و کەل و پەلێکی زۆرمان لێ سەندن، لە ئەنجامی ئەوهێرشەدا فرۆکەکانی ئینگلیز هاتن بۆ بۆردومان کردن و لە ئەنجامی ئەوبۆردومانە (16) کەس لەدێی (پاریاوڵە) لە ناوچەی جەباری شەهید بوون، هەر ئەم سەید محمەدەش بوو برایم خانی دەلۆ پەنای هاوردبووە لای ئەویش ناردی بۆلای شێخ محمودی حەفید لە دار کەلی پێش ئەوەی دەس بکات بە شۆڕشەکەی، هەر لەجێگایەکی تر (د. موکرم تاڵەبانی) لە کتێبی (ابراهیم خان ثائر من کردستان) دەڵێت :- لەوبەری چەمی ئاوە سپی یەوە شێخ حەمیدی تاڵەبانی لەتۆڵەی شێخ وەهابی کوڕی دا کە لەدەشتی قەرە ئۆغلان کوژرابوو، هێزی خۆی کۆکردەوە بۆ یارمەتی دانی ئینگلیزەکان و، ئەم شێخ حەمیدە لەماوەیەکی زۆر کورتدا لەسەردەمی عوسمانییەکاندا زەوی و زارێکی زۆر بەپیت و بەرەکەتی لە سەرۆک خێڵەکانی گل زەوت کرد، دوای ئەوی فرستەی وەرگرتبوو بەوەی کە بەسەدان کەس لەخاوەن موڵکەکان لەپێناو بژێوی ژیان ڕوویان لە شاری کەرکوک کردبوو کە زۆری شەڕەکان و دەوڵەمەندی ئەم ناوچەیە بە نەوت و غاز وای کردبوو بەردەوام ململانێ و شەڕ لە ناوچەیەدا ڕوولە زیاد بوون بکات کە بێ گوومان ئەمەش بووە مایەی کەم بوونی ئیش و کارەکانی دانیشتوانی ئەم ناوچەیە بەمەش شێخ حمید کەتوانی جێ پێی خۆی لەناو هۆزی گل جێ گیر بکات، بەمەشەوە نەوەستا ویستی زەوی و زاری شێخەکانی بەرزنجە و ئاغاکانی داودە داگیر بکات، لەئەنجامی ئەم هەوڵ و تەقەلایەی کەدای شێخ سەمەدی برای شێخ حەمید بەدەستی شێخ حسینی قەرەچێوار کوژرا و ئەویش لە تۆڵەی دا شێخ حسینی قەرەچێواری کوشتەوه و له و لاشەوە دێهاتی داودەی ئاگر تێ بەردا وژمارەیەک خەڵکی لێ کوشتن، پاش کشانەوەی تورکەکان و هاتنی ئینگلیزەکان شێخ طالبی کوڕی شێخ حەمیدیان کرد بە بەڕێوبەری ناحەی(گل) شێخ حەمیدیش دەستی هاوکاری بۆ درێژ کردن ئەوانیش جڵەویان بۆ شۆرشکرد زەوی و زاری کێ داگیر بکات، بەم جۆرە ناوی (گل) مایەوە، بەڵام تاڵەبانییەکان بەهۆی ئەوەی کە گلەکان یارمەتی بەرزنجی یەکانیان دابوو وە لەگەڵ جەبارییەکان دۆست بوون هەموو گوندەکانیان داگیر کرا و دەر بەدەر بوون هەندیک ماڵیان مایەوە تا ساڵی (1930ز) کە شەڕی ئاو باریک لە نێوان شێخ مەحمودی حەفیدو هێزی دەوڵەت و ئه و تیرانەی سەر بە دەوڵەت بوون ڕووی دا (گل) بە تاوانی هاوکاری کردنی شێخ محمودی حەفیدو لەڕێگەی (محمد بەگی جان وەیس بەگ)وە گەورەی هۆزی گل و چەن سەرۆک خێڵکی تر لەگەڵ شێخ محمود و هێزەکانی لە گوندەکان دەرکران و زۆر لە ڕۆڵەکانیان خرانە بەند و زیندان، ئەم هۆزە لە دوای ڕووخانی دەوڵەتی عوسمانی و داگیرکەری ئینگلیز تەنگیان پێیان هەڵچنی و گەورەی خێڵەکانیان بە هەڵاتن دا، هێلانەی ڕۆڵەکانیان تێک دان، خەلە و خەرمان و دارودرەختیان بە سووتان دا، له و بنارە دەریان کردن، پەرش و بڵاوەیان پێ کردن و بە ناو شار و دێ و دێهاتی #گەرمیان# و داودە و جەباری و زەنگنە و شێخان و جاف دا، بەڵام بە پەنا بەری و کۆچەواری ئارامیان نەگرت و گەورەوبچوکیان تۆڵەسەندن لە داگیرکەران و دوژمنان بوو بە پیشەیان.

محمەد بەگی جان وەیس بەگی گل:- (18851960ز) سەرۆکی هۆزی گل لە دەورانی عوسمانی دا دوای دەرچوونی لە وڵات گل و پەنابەری لە وڵاتی داودەی گەرمیان و دامەزراندنی لە گوندی (قوین پەلک شێخ هەوازی)، لە هاوینی ساڵی (1907ز) نەوتی (گل)ی سووتاندووە لەگەڵ قادر عاشوور و چەند ڕۆڵەیەکی هۆزەکەیان دەوڵەتی عوسمانی بەندی کرد لە شاری کەرکوک و فەرمانی خنکاندنی داوە، بەڵام بەهۆی دەسەڵاتی (سەید ئەحمەدی خانقاە) و (سەید وەڵەد کاکەیی)یەوە ڕزگاری بوو

جارێکی تر لە ساڵی 1930ز دا، لە شەڕی (ئاوباریک) لە نێوانی شێخ مەحمودی حەفید و هێزی دەوڵەت و ئینگلیزەکان و ئه و تیرانەی سەر بە دەوڵەت بوون، دژی شێخ مەحموود وەستانەوه و ئەوانەی یارمەتی شێخی حەفیدیان دا بریتی بوون لەخێڵەکانی گل و ڕۆڵەکانی (ئەحمەد خالید بەگ، سەعدالله بەگ، نصرالله بەگ، قادر عاشوور، محەی مخە، غفور نازه و) پێش ئه و شەڕەش خۆی و سەعدواللە بەگ و سەید محەمەدی جەباری لەگەڵ شێخ مەحمود لە گوندی (داری کەلی) دەربارەی هەڵگیرسانی ئه و شۆڕشە تەگبیریان کرد، لەگەڵ تیرەکانی ناوچەی گەرمیان و سەرۆکەکانیان و بەگزادەی داودە (عزیز عەباس ئاغا، ڕەزای مصطفی ئاغا، ئیبراهیم مەدحەت ئاغا، کەریم ئاغا) و شێخ مەجیدی شێخ ڕەزای تاڵەبانی ئامۆزای شێخ حەمیدی تاڵەبانی لە گوندی (ئاوباریک) لە ناوچەی گل بەشداری ئه و شۆڕشەی کردووە و لەوێ بریندار بووە و له و شۆڕشە لەشکری کورد شکاوە، شێخ مەحمود ئەسیر (دیل) بووە، ئەمانیش هەڵاتون بۆ ناوچەی جەباری و زەنگەنە و لە کاتی گەڕانەوەی شێخ مەحمود دا لە ئەسیری، مەحەمەد بەگ جان وەیس بەگ یەکێک بووە لە سەرانی هۆزە کوردەکان لەگەڵ سەعدواللە بەگی (گل) کە چوون بە پیریەوە لە شاری کفری و سێ ڕۆژ لەگەڵیدا میوانی ماڵی (سەید موحسن ئاغای بەرزنجە) بوون و لەگەڵ شێخ مەحمود چوونەوە بۆ سلێمانی

لە بەشی دووەمی کتێبی (دلیل تأریخ مشاهیر الالویە العراقیە/1947) دا دەڵێت لە باسی ژیانی (عبدالمجید محمد بەگ)ی کوری، باوکی (محەمەد بەگی جان وەیس بەگی گل) یەکێکە لە خێڵەکانی گل و بەوە ناسراوە، کە عەزمی بە هێزە و نیشتیمان پەروەرێکی ڕاستە.

عزیز بەگی حاجی محمەدی گل هەر لە دەورانی عوسمانی دا لە کۆتایی سەدەی نۆزدەهەم لەگەڵ جوامێر ئاغای هەمەوەند دژی دەوڵەتی عوسمانی شۆڕشیان کردووە، وڵاتیان جێهێشتوو چوونەتە (قەسری شیرین)، فەرماندەی هەرێمەکە دراوە بە جوامێر ئاغای هەمەوەند و عزیز بەگی گل کراوەتە یارمەتی دەری پاش ماوەیەک دەوڵەتی ئێران پیلانێکی دژیان دروست کردووە لە پاشان توانی ڕزگاری بێت و گەڕاوەتەوە وڵات لە جێی خۆی دامەزراوە.

ئەحمەد بەگ خالید بەگی گل پاش ئەوەی کە هێزی کورد چوونە شەڕەوە لەگەڵ ئینگلیزەکان لە شەڕی (شعیبە) دا لەگەڵ خێڵی نامیق علی ئاغای داودە بەشداری لەشکری شێخ مەحمودی کردووە، لەگەڵ سەعدوالله بەگی (گل) لەوێ نامیق علی ئاغای داودە و شێخ علی قەڵ بەزەی جەباری شەهید بوون.

شوێنە دیارییەکانی ناوچەی گل :

ناوچەی گل سەرەرای ئەوە کە ناوچەیەکی بە پیت و بەرەکەت و پڕ دەغڵ و دانە و باخ و باخاتێکی زۆری تێدایە و بێستانی زۆری لێ دەکرێ، هەندێ شوێنی تێدایە هەر لە کۆنەوە بە شوێنی ئاینی و پیرۆز ناسراون وەک:-

1 باوەقەتاڵ :- زیارەتگایەکی ئاینی یە بەسەر لووتکەی چیایەکەوە لە نزیک ئاوایی (کۆرمۆری جان وەیس بەگ)، کانیاوێکی گەڕاویشی لە پاڵدایە ئاوەکەی گۆگردییە.

پێشان خەڵکی ناوچەکە و دەورو بەری و زۆر لە کاکەیی یەکانی هەورامان هەموو ساڵێ دەهاتن بۆ سەر ئەم باوە قەتاڵە بۆ زیارەت و بەرەکەت و دەوریان لێ دەدا و چەند مانگێ لەوێ دەمانەوە، خەریکی دروستکردنی کەوچکی دار و کاسە و تەشی و شتی تریان لەم بابەتە دروست دەکرد و دەیان فرۆشتن بە خەڵکی ئه و بنارە، هەروەها زۆر لە کاکەیی یە کانی ناوچەی کەرکوک هەموو ساڵێک دەهاتن بۆ زیارەتی.

وا دیارە باوەقەتاڵ یەکێ لە پێشەواکانی کاکەیی بووبێ لە بارەی بیناکردنی ئەم زیارەتگاوە پیرەپیاو و پیرەژنەکانی ئه و بنارە سەرگوزەشتەیێک دەگێڕنەوە دەڵێن :-

وەختی خۆی جان وەیس بەگی گەورەی سەرۆکی خێڵی گل تووشی دەردێکی پیس دەبێ هەر حەکیمێک دەهێننە سەری بۆی چارەناکرێ، ماوەیێکی زۆر لە ناو جێگادا دەکەوێ چاوەڕوانی مەرگی خۆی دەکات ڕۆژێکیان کە جان وەیس بەگ لە گیانە ڵادا دەبێ و خەڵکەکە خەریکی کفن بۆ ئامادەکردن و ئاو گەرم کردن بۆ شۆردنی دەبن، سەیر دەکەن وا جان وەیس بەگ هۆشی هاتەوە بەرو ساغ و سەلیم ڕاست بۆوە لە جێگا و چووە ناو خێڵەکەی پێی وتن لەگەڵی بکەونە ڕێ بۆ لوتکەی چیاکەی نزیک ئاوایی، پێ یان دەڵێ یەکێ لە خاسانی خوا هاتوەتە خەوی پێی وتووە لە جێگاکەی خۆی هەڵسێ و بچێ بۆ سەر لووتکەی ئه و چیایە لەوێ شوێن ڕمێک دەبینێ تەقاندوویانە و چەقی وە بە زەوی دا ئەوە نیشانەی باوەقەتاڵی پیاو خاسی کاکەیی یە، گۆزێکی بەسەرەوە بکاتەوە جان وەیس بەگ لەگەڵ خێڵەکەی دا دەڕۆن بۆ سەر لوتکەی چیاکە و دەبینێ ڕاستە وا شوێن تیرەکە دیارە چەقی وە بە زەوی دا و لەوێ ماڵێک بە بەرد و گەچ و گیراوە بە گۆشتاوی گۆشتی گا دروست دەکات و تا ئێستاش کەلاوەی ئه و ماڵە هەرماوە و جان وەیس بەگ کە خۆیشی پاش ماوەیێک دەمرێ هەر له و ماڵەدا گۆڕی بۆ هەڵ دەکەتن و دەی شارنەوە.

2 گەڕاو : کانی یەکی گەورەی ئاوی گۆگردە لە داوێنی زنجیرە چیای ناسازەوەیە لە کۆنەوە گەڕۆڵ دەچنە سەری خۆیانی تێدا دەشۆن و پێی چاک دەبنەوە.

3 سەرچاوەی نەوت :

ئه و بنارە گەلێ سەرچاوەی نەوتی تێدایە خەڵکی ئه و ناوە هەر لەکۆنەوە لێیان هەڵ دەگوست و بۆ سوتەمەنی و ڕۆشن کردنەوەی ماڵ بەکاریان دەهێنا، چەند کەسێک لە خێڵی گل داهاتیان لەسەر ئه و نەوتە بووە بە کۆڵ و ئێستر و بە کاروان لێیان دەبرد بۆ ناوچەی سلێمانی و کوێستان لەوێ لەگەڵ خواردەمەنی و کەل و پێداویستیەکانی تر ئاڵشتیان دەکرد.

پیاوانی گل:- کەوا و سەڵتەیان لەبەر دەکرد و سەریان بە مشکی و قۆڵیان بە فەقیانەی سپی و ئاوەسی یان دەبەست و سواری ئەسپ و ماینی بێ ئەنازە و گوورج دەبوون، ژنانیان کراس و کەوای زەرد و سوور و پشتێنەیان بەسەردا دەبەست لووتەوانەیان لە لووت گوارە لە گوێ ملوانەکەی مێخەک بەندیان دەکردە مل کوڕەکانی هۆز خاوەن بەهرەیەکی گەورە بوون لە هۆنراوەی فۆلکلۆری بەزم و ڕەزمی شایی و زەماوەن دا لەکاتی جووتکردن و دره و گێره و کێشەدا لەکاتی هەڵگرتنی خەله و خەرماندا لەکاری ناومەرەزه و باخ و باخچه و بێستاندا لەڕۆژانی ڕاوە ئاسک و کەروێشک و سوسکه و پۆڕو کەودا لە هۆ هۆ بۆکردنی شوانی مێگەلە مەڕیشدا لەکاتی بێرەکردنی بەهاران لەهاتووچۆی ڕێگەی کاروان لەقسە خۆشەکانی دانیشتنی پاش نیوەڕۆی پاڵ سێبەری مزگەوتی گوندەکان لە گفتوگۆی پیرە پیاوەکان لەگاڵتەوگەپی شەوانی زستان لەدەور کوانووی ئاگرو قاوەخانەی دێوەخانی پیاوە گەورەکاندا، هەروەها کچانیان لەزەماوەندو هۆنراوەی فۆلکلۆر بێ بەش نەبوون لەڕۆژانی خۆشی دا بەباڵای کوڕەسوارەکانی تفەنگ لەشان و نیشەک دان لەمل، لەسەر ماین و ئەسپ ئاوزەنگی داریانەوە لەغاردانی شایی و بووک گوێزانەوە لەعیشق و سەودای کوڕە ئازاکانی هەراو هوریای لەشکریان لەشەڕی دوژمنانەوە لەکاری تەون و تەشی وڕستن و داو لەمەڵونان و مەڕدۆشین و مەشکەژەندن و پەچە ماڵین و لایەلایەی ژنان لەکاتی بێشک ڕاژەندن و هەویر شێلان و دەستار کردن دا لە هاتووچۆی سەرکای و لەدەرچوونی کۆمەڵ کۆمەڵیان لەگەڵ هەرزەکاران بەگۆرانی لەناو دیمەنی دەشت وتەلانی دەوروپشتی باوەقەتاڵ دا بۆسەیران و هاوەردنی تۆڵەکه و قنگرو پیشۆک و هەپڵۆک لەڕۆژانی بەهاردا، هەروەها هۆنراوەی کەلەپوریان پڕ بوو لەهەڵبەستی خۆشەویستی و پێدا هەڵدان و شین و شیوەن و لاواندنەوە و چەمەرەبی و کۆتڵ و بۆ ئازیزانی کۆچ کردوو، وەلەم پارچە نووسراوەدا ئەوەش بەگرنگ ئەزانم ئەم چەند وردە بابەتە بگێڕمەوە کە پەیوەندیان بە هۆزی (گل) و ئەدەبیاتی ئەم هۆزەوە هەیە:-

1 شێخ ڕەزای تاڵەبانی لە بەیتە شعرێکی دا ناوی هۆزی (گل)ی بەم جۆرە هێناوە:-

ئاخ لەدەس شۆربای سڵێمان چاوەش و قاوەی خلە

ئه و دەڵێی ئاوی گەڕاوە ئەم دەڵێی نەوتی گلە.

2- وێسوو ساووک(1831 – 1909) شاعیرێکی کاکەی بوو لەگوندی (قەڵخانلوو)ی گەورە لەدایک بووە لەعارەبی کۆیی نزیکی (داقووق) کۆچی دووایی کردووە ئەم شاعیرە ئەم پارچەشعیرەی بە عەلی ئاغای داودە دا هەڵداوە کە ناوی هۆزی گلیشی تێ دا هێناوە

رەیس هەفتەغار ئاغای هەردۆ زەن

توخوا عەلیاغا گۆزەی نەفت وە چەن؟

یەکێ چە بەرەی(های نەفت های نەفت) بۆ

چ تەور وەی تەورە حوکما زەفت بۆ؟

سەت کە بەگزاده و خاڵوانی گلی

عەیبێکت هەیە نەختێ وەملی.

لەکۆتایدا زۆر سوپاسی ئه و کەسانە دەین کەهاوکارمان بوون لە پێدانی ئەم زانیارانە هیوادارین هەر کەسێک زانیاری زیاتری لەسەر عەشیرەتی (گل)ی هەیە بەهەر شیوەیەک بێت یارمەتیمان بدات بۆ تەواوکردنی ئه و پرۆژەیەی لەبەردەستمانە تاکو بیکەینە کتابێکی مێژووی لەسەر ئەم عەشیرەتە و هاوکاریتان مایەی ڕێزە.

ئامادةکردنی #چۆمان# حازم گلی[1]